alexandrainst/scandi-wiki huggingface dataset:
Mallodonopsis

Se systematisk inndeling

Mallodonopsis er en slekt av biller som hører til familien trebukker (Cerambycidae). Slekten omfatter bare én kjent art.

Utseende 
En stor (30-50 millimeter), avlang, brun trebukk. Hode og forkropp er svarte, dekkvingene rødbrune. Hannen har noe forstørrede kjever. Antennene er omtrent halvparten så lange som kroppen. Pronotum er rektangulært med piggete yttersider, overflaten svært kraftig punktert og ujevn. Dekkvingene er læraktige, uten lengderibber, parallellsidige med nesten rettvinklede "skuldre".

Utbredelse 
Arten er kjent fra Mexico i nord til Ecuador i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Basitoxina Lameere, 1912
 Slekten Mallodonopsis Thomson, 1860 - én art
 Mallodonopsis mexicanus Thomson, 1860

Kilder 
 Liste over artene
 Prioninae of the World - Malldonopsis mexicanus

Eksterne lenker 
 

Prioninae
Dyr formelt beskrevet i 1860
Frida Eggum Michaelsen

Frida Eggum Michaelsen (født 1980) er en norsk filmklipper og filmskaper. Hun vant Kanonprisen 2010 i klassen beste klipp for filmen Nokas og har vært nominert til Kanonprisen i samme klasse i 2014 for Mot naturen, 2017 for Fra balkongen og 2019 for Disco.

Hun er datter av visesanger Jan Eggum.

Filmografi
2010: Nokas
2012: Into the White 
2013: Pionér
2014: Mot naturen
2017: Fra balkongen2020: Fetter Helge'' (dokumentar, regi)

Referanser

Eksterne lenker 
 

Norske filmklippere
Personer fra Bergen kommune
Fødselsdato ikke oppgitt
Vinnere av Kanonprisen
Ettiswil

Ettiswil er en kommunie i distriktet Willisau i kantonen Luzern i Sveits. Kommunen har 2 509 innbyggere (2010) og et areal på 13 km². Kommunesenteret ligger 518 meter over havet.

Kommunen ligger sør for Wauwillermoos.

Eksterne lenker 
 
 
 

Kommuner i Sveits
Peter Dybwad

Peter Dybwad (født 17. februar 1859 i Christiania, død 13. oktober 1921 i Leipzig) var en norsk arkitekt som i hovedsak virket i Tyskland, men han deltok også i arkitektkonkurranser og oppførte bygninger i Norge. Hans arbeider er utført i «nordeuropeisk nyrenessanse, med forsiktig bruk av ornamentikk».

Dybwad hadde sin utdannelse fra Christiania og Berlin. I Christiania var han i praksis både hos arkitekt Wilhelm von Hanno og byggmester Carl Schøyen, der han primært gikk i murerlære. I perioden 1878–81 studerte han ved Königliche Bauschule i Berlin. 

Etter studiene var han ansatt i byggmesterfirmaet Griesbach, Schwechter & Müller i Berlin. Der arbeidet også Ludwig Hoffmann. Dybwad og Hoffmann arbeidet sammen om utformingen av en ny bygning for Berlins krigsakademi. De etablerte senere en felles arkitektpraksis i München, og i 1885 vant de første pris i konkurransen om ny bygning for riksdomstolen i Leipzig. Den ble bygget i perioden 1888–1895. Dette imponerende byggverket førte til et gjennombrudd som arkitekt for Dybwad.

I Tyskland tegnet Dybwad blant annet et slott, Schloss Abtnaundorf, for kammerherre Frege-Weltzien, og sin egen villa i Leipzig.

I Norge tegnet han blant annet Postgården i Bergen, Norges første spesialbygde posthus, etter å ha vunnet første premie i en arkitektkonkurranse. Det sto ferdig i 1896, og ble revet i 1956. Han tegnet også en større villa på Bygdøy.

I 1909 ble han tildelt ærestittelen «Kaiserlicher Baurat».

Peter Dybwad var sønn av forlegger og bokhandler Jacob Dybwad og bror av advokaten, forfatteren og visedikteren Vilhelm Dybwad.

Referanser

Litteratur 
Mykleby, Axel (1982) «Dybwad, Peter». I: Norsk kunstnerleksikon, bind 2: A-G, s. 517. Oslo: Universitetsforlaget. ISBN 8200056899 (e-bok fra bokhylla.no)

Eksterne lenker 
Dybwad i Leipziger Biographie
 

Norske arkitekter
Markaplassen skole

Markaplassen ungdomsskole er en skole på Vikåsen i Trondheim. Det er hovedsakelig elever fra Vikåsen skole, Solbakken skole og Ranheim skole som begynner der etter barneskolen. Skolen åpnet i 2001. Arkitekt var Nils Henrik Eggen. Rektor (per 2022) er Rune Haldorsen.

Elevtall og tall på ansatte 
Per skoleåret 2021/2022 har ungdomsskolen rundt 500 elever og ca. 50 ansatte.

Skolen hadde ca. 50 ansatte og ca. 460 elever i skoleåret 2015/2016.

Rektorer 
 2001–2012: Randi Schjelvaag
 2012–: Rune Haldorsen

Referanser

Ungdomsskoler i Trøndelag
Skoler i Trondheim
Østbyen (Trondheim)
Utdanningsinstitusjoner etablert i 2001
Vikåsen skole

Vikåsen skole er en barneskole på Vikåsen i Trondheim kommune. Skolekretsen består i hovedsak av områdene Vikåsen, Sagplassen og Reppe. Skolen åpnet i august 1993. Skolen har 332 elever fordelt på 16 klasser (2022). 

Rektorer ved Vikåsen skole: 

- Tor Wedø 1993 - 2003

- Berit Skillingsaas Nygård 2004 - 2008

- Grethe Hartvigsen Larsen 2009 - 2020 

- Rigmor Furu 2020 -

Referanser

Eksterne lenker
 Hjemmeside

Barneskoler i Trøndelag
Skoler i Trondheim
Østbyen (Trondheim)
Utdanningsinstitusjoner etablert i 1993
Ruslan Malinovskyj

Ruslan Volodymyrovytsj Malinovskyj (, født 4. mai 1993) er en ukrainsk fotballspiller som spiller for den italienske klubben Atalanta BC.

Landslaget
31. mars 2015 fikk han sin første landskamp for  mot .

Han ble tatt ut i s EM-tropp til EM i fotball 2021.

Referanser

Eksterne lenker 
 

Ukrainske fotballspillere
Spillere i Fotball-EM 2021
Fotballspillere for FC Sjakhtar Donetsk
Fotballspillere for FK Zorja Luhansk
Fotballspillere for KRC Genk
Fotballspillere for Atalanta BC
Fødsler i 1993
Ivan Petrjak

Ivan Jevhenovytsj Petrjak (, født 13. mars 1994) er en ukrainsk fotballspiller som spiller for den ungarske klubben Fehérvár FC.

Referanser

Eksterne lenker 
 

Ukrainske fotballspillere
Fotballspillere for FC Sjakhtar Donetsk
Fotballspillere for FK Zorja Luhansk
Fødsler i 1994
Pia Rivelsrud

Pia Rivelsrud Christiansen (født 13. september 1980 på Geilo) er en norsk tidligere alpinist, nå journalist og programleder. Hun var på europacuplaget i alpint. Fra 2013 var hun programleder for NRK-programmet Forbrukerinspektørene.

Bakgrunn 
Rivelsrud er halvsøster til skiskytteren Vetle Sjåstad Christiansen og  freestyleutøveren Tiril Sjåstad Christiansen. Hun er samboer med tidligere toppalpinist Hans Petter Buraas, som hun trente sammen med i ungdomsårene. Rivelsrud var selv et talent innen alpint, men valgte bort toppsatsing for utdanning.

Rivelsrud er utdannet journalist fra Høgskulen i Volda og jobbet for TV-Sunnmøre i Ålesund i fire år, fram til 2010. I 2011 ble hun mor til tvillinger som ble født på Ullevål natt til 22. juli. I 2013 ble hun programleder for Forbrukerinspektørene (FBI) på NRK og erstattet Martin Giæver.

Referanser

Eksterne lenker 
 
 nyttiuka.no: I BILDET: Den nye FBI-programlederen 

Programledere for NRK
NRK-journalister
Personer fra Hol kommune
Fødsler i 1980
Viktor Kovalenko

Viktor Viktorovytsj Kovalenko (; født 14. februar 1996) er en ukrainsk fotballspiller som spiller for den italienske klubben Spezia Calcio 1906, på lån fra Atalanta BC.

Landslaget 
Han ble tatt ut i s EM-tropp til EM i Frankrike 2016.

Referanser

Eksterne lenker 
 

Ukrainske fotballspillere
Spillere i Fotball-EM 2016
Fotballspillere for FC Sjakhtar Donetsk
Fotballspillere for Atalanta BC
Fotballspillere for Spezia Calcio
Personer fra Kherson
Fødsler i 1996
Astrud Gilberto

Astrud Evangelina Gilberto (født Weinert, 30. mars 1940) er en brasiliansk sanger,
kjent for sine tolkinger av stilarten bossanova.

Hun giftet seg i 1959 med gitaristen João Gilberto og de flyttet til USA tidlig i 1960-årene. Hennes første bossanovasang på plate var «The Girl from Ipanema» av Antônio Carlos Jobim (1927–94), som hun ble svært kjent med. Der spilte Stan Getz på saksofon. Hun skilte seg fra Gilberto for å flytte sammen med Getz. 

Hun ga ut flere plater utover 1960-årene, fra 1970 med sine egne komposisjoner og på japansk, italiensk og fransk. Fra 1982 turnerte hun en del med sønnen João Marcelo Gilberto (1960–) på bass. Hennes andre sønn, Gregory Lasorsa (1968–), fra hennes andre ekteskap, spilte gitar på utgivelsen «Temperance». Det var i 1997, og den var produsert av studioet GregMar Productions, som hun drev sammen med de to sønnene.

Astrud gjestet Sandvika kino med sekstett den 11. desember 1988. Til tekst av Ragnar Hovland ble Astrud med Marty Paichs orchester nevnt i «Min eigen song» av Odd Nordstoga.

Bibliografi 
 2000: Bossa Nova: The Story of the Brazilian Music That Seduced the World Castro, Ruy. (Publisert på engelsk i 2003).

Referanser

Eksterne lenker 
 
 
 

Jazzvokalister
Fødsler i 1940
Personer fra São Salvador‎
Serhij Sydortsjuk

Serhij Oleksandrovytsj Sydortsjuk (; født 2. mai 1991) er en ukrainsk fotballspiller som spiller for Dynamo Kyiv.

Landslaget
9. oktober 2014 fikk han sin første landskamp for  mot . Han scoret sitt første landslagsmål i den kampen.

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

Referanser

Eksterne lenker 
 

Ukrainske fotballspillere
Spillere i Fotball-EM 2016
Spillere i Fotball-EM 2021
Fotballspillere for FK Metalurh Zaporizjzja
Fotballspillere for FC Dynamo Kyiv
Fødsler i 1991
Slakteren

Slakteren (originaltittel: Le Boucher) er en fransk psykologisk thriller fra 1970 regissert av Claude Chabrol. Filmen handler om en lærerinne som kommer nært på flere drap som ryster en liten fransk landsby. Hovedrollene spilles av Stéphane Audran.

Handling 
Filmen handler om lærerinnen Helene som nettopp har flyttet til en fransk landsby for å undervise en klasse på barneskolen. Der blir hun viklet inn i flere drap som ryster stedet. Etterhvert mistenker hun at en som står henne nær har begått ugjerningene.

Om filmen 
Slakteren fikk 4 av 4 stjerner av Roger Ebert og han har senere oppført den på sin liste over Great Movies. Leonard Maltin gav den 3 av 4 stjerner.

Medvirkende
Stéphane Audran - Hélène Daville
Jean Yanne - Paul Thomas ("Popaul")
Antonio Passalia - Angelo
Pascal Ferone - Père Cahrpy
Mario Beccara - Leon Hamel
William Guérault - Charles
Roger Rudel - inspektør Grumbach

Referanser

Eksterne lenker

Franske thrillerfilmer
Franskspråklige filmer
Filmer fra 1970
Filmer lagt til Frankrike
Filmer lagt til rurale strøk
Tomáš Vaclík

Tomáš Vaclík (født 29. mars 1989) er en tsjekkisk fotballspiller som spiller for den greske klubben Olympiakos.

Landslaget
Den 14. november 2012 fikk han sin første landskamp for  mot .

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

Referanser

Eksterne lenker 
 

Tsjekkiske fotballspillere
Spillere i Fotball-EM 2016
Spillere i Fotball-EM 2021
Fotballspillere for FC Vítkovice
Fotballspillere for FK Viktoria Žižkov
Fotballspillere for AC Sparta Praha
Fotballspillere for FC Basel
Fotballspillere for Sevilla FC
Fotballspillere for Olympiakos FC
Personer fra Ostrava
Fødsler i 1989
Drumontiana

Se systematisk inndeling

Drumontiana er en slekt av biller som hører til familien trebukker (Cerambycidae).

Utseende 
Middelsstore (16-25 millimeter), nokså tettbygde, rødbrunlige trebukker. Det er betydelig forskjell i utseende mellom kjønnene. Hannene er mindre, pronotum og scutellum er tett kledt med lyse, oppstående hår, dekkvingene er bredest ved "skuldrene", tilsmalnende bakover. Hunnene er større, pronotum og scutellum er hårløse, dekkvingene er utvidete bakover og nærmest pæreformede. Antennene er ni-leddete, nokså slanke, nesten så lange som kroppen hos hannene, noe kortere hos hunnene. Pronotum er ganske lite og nærmest klokkeformet hos hannene, større og trapesformet hos hunnene.

Utbredelse 
Slekten er utbredt i Sørøst-Asia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Meroscelisini Thomson, 1861 eller Anacolini
 Slekten Drumontiana Danilevsky, 2001
 Drumontiana amplipennis (Gressitt, 1939) - Kina
 Drumontiana costata Komiya & Niisato, 2007 - Laos
 Drumontiana dentata Komiya & Niisato, 2007 - Vietnam
 Drumontiana francottei Komiya & Niisato, 2007 - Kina
 Drumontiana lacordairei (Semenov, 1927) - Vietnam, Kina, Tibet
 Drumontiana nakamurai Komiya & Niisato, 2007 - Vietnam

Kilder 
 Liste over artene
 Prioninae of the World - Meroscelisini

Eksterne lenker 
 

Prioninae
Biller formelt beskrevet i 2001
Eurynassa

Se systematisk inndeling

Eurynassa er en slekt av biller som hører til underfamilien sagbukker (Prioninae) i familien trebukker (Cerambycidae).

Utseende 
Store (35-55 millimeter), avlange, rødbrune til svarte trebukker. Antennene er tynne og litt over halvparten så lange som kroppen. Pronotum er nærmest rektangulært med sagtakkede sider. Dekkvingene er parallellsidige med stumpvinklede "skuldre", tett og kraftig punkterte. Arten er temmelig variabel i utseende.

Utbredelse 
Slekten er utbredt i det sørlige Australia inkludert Tasmania.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Archetypina Lameere, 1912
 Slekten Eurynassa Thomson, 1864
 Eurynassa australis (Boisduval, 1835) - sørlige Australia, Tasmania
 Eurynassa australis australis (Boisduval, 1835)
 Eurynassa australis odewahni (Pascoe, 1864)
 Eurynassa servillei Thomson, 1864
 Eurynassa stigmosa (Newman, 1840)
 Eurynassa tuberculicollis Jin, De Keyzer & Slipinski, 2020

Referanser

Eksterne lenker 
 
 Coleoptera-Atlas.com - Curitiba.
 Liste over Macrotomini, med bilder av noen av artene
 Nettside om slekten 

Prioninae
Biller formelt beskrevet i 1835
Rhachicolus

Se systematisk inndeling

Rhachicolus er en slekt av biller som hører til familien trebukker (Cerambycidae).

Utseende 
En liten til middelsstor (ca. 13 millimeter), blank, rød og svart trebukk.  Hannen har kamformede antenner. Hodet er kort og bredt, fasettøynene små og litt utstående. Pronotum er trapesformet, blankt, uregelmessig punktert. Dekkvingene er parallellsidige med avrundede "skuldre", tett og kraftig punkterte, med opphøyde ribber, gjerne svarte med en rødoransje flekk i midten foran. Resten av dyret er oftest rødoransje.

Utbredelse 
Arten er bare kjent fra Venezuela.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Anacolini Thomson, 1857
 Slekten Rhachicolus Galileo, 1987
 Rhachicolus cristatus Galileo, 1987

Kilder 
 Liste over artene
 Prioninae of the World - Anacolini

Eksterne lenker 
 
 Bilder av artene
 Bilder av artene

Prioninae
Biller formelt beskrevet i 1987
Teispes

Se systematisk inndeling

Teispes er en slekt av biller som hører til underfamilien sagbukker (Prioninae) i familien trebukker (Cerambycidae).

Utseende 
En stor (40-50 millimeter), avlang, rødbrun trebukk. Hannens kjever er noe forstørrede, antennene er tynne og omtrent halvparten så lange som kroppen. Pronotum er trapesformet hos begge kjønn, men bredest foran hos hannen og bredest bak hos hunnen, med piggete ytterkant. Dekkvingene er en anelse hvelvede (nesten parallellsidige) med nær rettvinklede "skuldre", uten påfallende lengderibber.

Utbredelse 
Arten er utbredt i det nordlige Australia og på Timor.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Archetypina Lameere, 1912
 Slekten Teispes Thomson, 1864
 Teispes insularis (Hope, 1841) - nordlige Australia, Timor

Eksterne lenker 
 
 Coleoptera-Atlas.com - Curitiba.
 Liste over Macrotomini, med bilder av noen av artene

Prioninae
Biller formelt beskrevet i 1841
Xanthonicias

Se systematisk inndeling

Rhachicolus er en slekt av biller som hører til familien trebukker (Cerambycidae).

Utseende 
En liten til middelsstor (ca. 12 millimeter), brungul trebukk. Kroppsformen er ikke typisk for Prioninae men kan minne om enkelt bladbiller (Chrysomelidae). Antennene hos hunnen er omtren halvparten så lange som kroppen. Hodet er kort og bredt, fasettøynene små og litt utstående. Pronotum er trapesformet, blankt, uregelmessig punktert, i den bakerste delen litt innskåret på sidene. Dekkvingene er nesten parallellsidige med avrundede "skuldre", tett og kraftig punkterte, med fine, opphøyde ribber.

Utbredelse 
Arten er bare kjent fra det nordlige Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Anacolini Thomson, 1857
 Slekten Xanthonicias Galileo, 1987
 Xanthonicias prostrata Galileo, 1987

Kilder 
 Liste over artene
 Prioninae of the World - Anacolini

Eksterne lenker 
 
 Bilder av artene

Prioninae
Biller formelt beskrevet i 1987
Brasils endemiske insekter
Chiasmetes

Se systematisk inndeling

Chiasmetes er en slekt av biller som hører til underfamilien sagbukker (Prioninae) i familien trebukker (Cerambycidae).

Utseende 
En ganske stor (ca. 35 millimeter), avlang, svartbrun trebukk. Kroppen er jevnbred og litt flat. Antennene er tynne og kortere enn halve kroppslengden. Hodet er kort og bredt, kjevene ikke forstørrede. Pronotum er trapesformet med fint tannete ytterkant, bakhjørnene noe utstående. Det er en kort "stilk" mellom pronotum og dekkvingene, som er parallellsidige med avrundede "skuldre", med ganske svake lengderibber.

Utbredelse 
Slekten er utbredt i Ecuador, Peru og Chile.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Archetypina Lameere, 1912
 Slekten Chiasmetes Pascoe, 1867
 Chiasmetes limae (Guérin-Ménéville, 1831)

Eksterne lenker 
 
 Bilder av arten
 Liste over Macrotomini, med bilder av noen av artene

Prioninae
Biller formelt beskrevet i 1831
Flabellomorphus

Se systematisk inndeling

Flabellomorphus er en slekt av biller som hører til familien trebukker (Cerambycidae).

Utseende 
En liten (9-13 millimeter), blank, rød og svart trebukk. Hannen har antenner som er kamformede fra det fjerde leddet og utover, de ytre leddene er ganske korte og danner en vifte. Pronotum er rektangulært med skarpe hjørner, sidekanten slett. Dekkvingene er en tanke avsmalnende bakover, med stumpvinklede "skuldre". Fargen varierer en god del, hode, pronotum og lår kan være røde eller svarte, resten av beina alltid svarte. Dekkvingene er svarte med en fiolett glans, med et rødt tverrbånd, noen ganger også røde ved roten.

Utbredelse 
Arten er utbredt i det nordlige Brasil og Fransk Guyana.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Anacolini Thomson, 1857
 Slekten Flabellomorphus Galileo & Martins, 1990
 Flabellomorphus longus Galileo & Martins, 1990

Kilder 
 Liste over artene
 Prioninae of the World - Anacolini

Eksterne lenker 
 
 Bilder av arten
 Bilder av arten 

Prioninae
Biller formelt beskrevet i 1990
Fårup Sommerland

Fårup Sommerland er en fornøyelsespark i Fårup i Nordjylland i Danmark. Parken ble åpnet i 1975 av Anders Kragelund., som da avviklet en 115 år gammel familiebedrift i Aalborg for å starte en fornøyelsespark. Fornøyelsesparken startet opp med trampoliner og hester, og det kom senere flere attraksjoner til som også var for større barn og voksne. Det første året ble Fårup Sommerland besøkt av 40.000 gjester og nå er besøkstallet om lag 600.000 årlig. I mai 2016 ble Hotel Fårup åpnet i fornøyelesparken. Hotellet har 51 rom og ble oppført til en samlet kostnad på 50 millioner danske kroner.

I 1979 ble Søren Kragelund direktør sammen med fetteren Henrik Schnack, som i 2012 gikk Schnack ut av direksjonen. Eierleder Søren Kragelund er fortsatt direktør og medlem i styret.

Aktiviteter i Fårup Sommerland 
Berg-og-dal-baner, bølgebasseng, vannpark- og sklier, klatrevegg, minigolf, lekeplasser, 3D-kino, sykkelbåter, elbilbane, skytebane og karuseller er blant de om lag 60 aktivitetene og attraksjonene i Fårup Sommerland.

Fornøyelsesparker i Danmark
Jammerbugt kommune
Omotagus

Se systematisk inndeling

Omotagus er en slekt av biller som hører til familien trebukker (Cerambycidae).

Utseende 
En stor (ca. 70 millimeter), avlang, brunsvart trebukk. Antennene er ganske tynne og rundt halvparten så lange som kroppen. Pronotum er trapesformet, forholdsvis bredt, med sagtakket ytterkant. Dekkvingene er parallellsidige med rettvinklede "skuldre" og svake, opphøyde lengderibber.

Utbredelse 
Arten er utbredt i Papua Ny-Guinea.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Xixuthrina Lameere, 1912 
 Slekten Omotagus Pascoe, 1867 
 Omotagus lacordairii Pascoe, 1867 - Papua Ny-Guinea

Kilder 
 Liste over artene i Xixuthrina
 Liste over artene
 Prioninae of the World - Macrotomini

Eksterne lenker 
 

Prioninae
Dyr formelt beskrevet i 1867
Elephant Cove

Elephant Cove er en liten sirkelforme vik som ligger 0.5 nautiske mil nord for Klutschak Point langs sørkysten og nær vestenden av Sør-Georgia. Navnet «Elephant Bay» ble trolig benyttet av tidlige selfangere i Sør-Georgia, den ble nedtegnet på kartet til den tyske ekspedisjonen under Kohl-Larsen, 1928–29, og på et kart av Discovery Investigations som kartla Sør-Georgia i denne perioden. Cove eller vik blir regnet som et bedre skildrende navn  for denne vike istedenfor bay eller bukt.

Kilder 

Bukter på Sør-Georgia
Mount Hercules

Mount Hercules er en stort sett flat høyde mellom Mount Aeolus og Mount Jason i Olympus Range i Victoria Land i Antarktis. Det ble navnsatt av Victoria University of Wellington Antarctic Expedition (1958–59) etter Herkules, en figur i gresk mytologi.

Kildee 

Victoria Land
Fjell i Antarktis
Artikler i Antarktis-prosjektet som trenger opprydning
Ross Dependency
Galileoana

Se systematisk inndeling

Galileoana er en slekt av biller som hører til familien trebukker (Cerambycidae).

Utseende 
En liten, helt mattsvart trebukk. Hannen har kamformede antenner. Pronotum er trapesformet, sidekanten slett. Dekkvingene er parallellsidige med avrundede "skuldre".

Utbredelse 
Arten er bare kjent fra delstaten Tamaulipas i Mexico.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Anacolini Thomson, 1857
 Slekten Galileoana Chemsak, 1998
 Galileoana opaca Chemsak, 1998

Kilder 
 Liste over artene
 Prioninae of the World - Anacolini

Eksterne lenker 
 
 Bilder av arten

Prioninae
Biller formelt beskrevet i 1998
Mexicos endemiske fauna
Mexicos insekter